als_Latn bos_Latn ron_Latn
Kryeministri Edi Rama, ne analizen e rezultateve te censusit te vitit 2011, deklaroi se shifrat e INSTAT-it duhen lexuar “si shprehje e nje urgjence per realizimin e dy reformave kyçe: territoriale dhe urbanistike”.
Ne konferencen e organizuar nga INSTAT, Rama u shpreh: “Sot jemi ne kushtet kur duhet t’i lexojme qarte shifrat si shprehje e nje urgjence per dy reforma: territoriale dhe ate te privatizimit qe lidhet me kapitalizimin e gjithe aseteve te krijuara ne rruge jo te ligjshme. E kam fjalen per ndertimet pa leje, por qe perbejne nje kapital qe sot eshte jashte sektorit financiar. Reforma territoriale eshte urgjente. Me uljen e njesive vendore dhe rritjen e te ardhurave per njesite qe do dalin nga ky reduktim do te kete zhvillim njerezor, ekonomik dhe natyror.”
Kryeministri nenvizoi rendesine e INSTAT-it duke thene se efektet e reformave dhe ndikimi i tyre ne strategjine e punesimit mund te shihen vetem nepermjet statistikave: “Ky institut kaq i rendesishem eshte nje instrument per te pare te sotmen dhe per t’u pergatitur per te ardhmen. Siç e kemi shtruar ne programin qeverises, statistikat jane te rendesishme dhe nuk mund te jene pjese e asnje oreksi politik. Per vite me radhe INSTAT ishte peng i politikes dhe ambicieve te pushtetit per te ndikuar humoret e publikut nepermjet shifrave.”
“Statistikat jane syte e shtetit dhe nje qeverisje qe nuk ka ndjeshmeri per to eshte nje qeveri pa sy. Nje qeveri qe nuk bazohet ne statistika reale per te ndertuar politikat reale eshte nje qeveri qe sjell pasoja te padeshirueshme per vite te tera dhe me kosto kolosale per nje gjenerate”, shtoi Rama.
Ne fund, kryeministri i vendit shprehu “vullnetin e plote te qeverise per te garantuar qe INSTAT-i te jete realisht dhe plotesisht i pavarur”.
/ Top Channel
als_Latn als_Latn als_Latn als_Latn als_Latn eng_Latn